                                                      

                                                  
По маршрут: СОФИЯ – ЗАГРЕБ - МИЛАНО - МОНАКО - МОНТЕ КАРЛО – НИЦА –  КАН - БАРСЕЛОНА /КОСТА БРАВА/ – САН РЕМО - ЛИГУРСКА РИВИЕРА - ГЕНУА - ЛИДО ДИ ЙЕЗОЛО - ВЕНЕЦИЯ - СОФИЯ

1 ден – София – Загреб
Отпътуване от София в 07.00 часа от пл. “Св. Ал. Невски”. Транзитно пътуване през Сърбия. Пристигане вечерта в Загреб. Пешеходна разходка из централния площад Бан Йелачич и старата част на хърватската столица. Настаняване в хотел. Нощувка. 

2 ден – Милано 

Закуска. Отпътуване за Италия. Пристигане в областта Ломбардия и нейната столица Милано. Туристическа програма: Дуомо – шедьовър на готическата архитектура, Галерията Виктор Емануел II, сградата на Ла Скала. Настаняване в хотел. Нощувка. 
3 ден – Монако – Монте Карло – Ница 

Закуска. Отпътуване за Френска Ривиера. Посещение на Княжество Монако и неговата столица с екзотичната Ботаническа градина, Океанографския музей, Катедралата, Двореца на принц Рение. Разходката продължава към Монте Карло и най – прочутото в света игрално казино, превърнало се в синоним на хазарта. Панорамна автобусна обиколка по Промнад дез англе покрай Залива на ангелите в Ница. Настаняване в хотел в едно от селищата на Лазурния бряг. Нощувка.
4 ден – Кан – Коста Брава/ Коста дел Маресме 

Закуска. Отпътуване за Кан. Разходка по прочутия крайбрежен  булевард Ла Кроазет с Двореца на Международния филмов фестивал, Алеята на славата и луксозния хотел Карлтон. Продължаване за Испания. Пристигане  в едно от курортните селища на Испанската Ривиера /Коста Брава или Коста дел Маресме/, разположени до Барселона. Настаняване в хотел. Вечеря. Нощувка.

5 ден – Барселона – Коста Брава/ Коста дел Маресме

Закуска. Отпътуване за Барселона. Панорамна автобусна обиколка, включваща старото пристанище с паметника на Колумб, Ла Педрера (UNESCO), Ла Саграда Фамилия, парка Гуел (UNESCO) – творби на Гауди. Пешеходна разходка по известната улица Лас Рамблас, площад Реал и из Готическия квартал с Катедралата на Света Еулалия. Свободно време. Връщане в курорта. Вечеря. Нощувка.
6 ден – Барселона – Коста Брава/ Коста дел Маресме
Закуска. Отпътуване за Барселона. Панорамна автобусна обиколка, включваща Националния дворец, хълма Монджуик с “Олимпийския пръстен” (Стадиона, Двореца на спорта, сградата на Фондация Жоан Миро). Разглеждане на музея на стадиона Ноу Камп и по желание посещение на най – големия в Европа Океанографски музей – Аквариума. Свободно време. Връщане в курорта. По желание фламенко шоу. Вечеря. Нощувка.
7 ден – Сан Ремо– Лигурска Ривиера

Закуска. Отпътуване за Италия. Пристигане и разходка в световно известния фестивален град Сан Ремо. Настаняване в хотел в района на Лигурска Ривиера. Нощувка. 

8 ден – Генуа – Лидо ди Йезоло

Закуска. Отпътуване за Генуа - едно от най - големите пристанища на Средиземно море, градът на Христофор Колумб. Туристическа програма: площад Ферари - сърцето на града, църквата Сан Матео, Катедралата Сан Лоренцо /престой 3 часа/. Продължаване за Венеция. Настаняване в италианския курорт на Адриатическо море – Лидо ди Йезоло или в Одерзо/Новента ди Пиаве. Вечерта пристигане и настаняване в хотел. Нощувка.
9 ден – Венеция 
Закуска. Отпътуване от Пунта Сабиони с корабче (не е включено в пакетната цена) до Венеция (UNESCO). Туристическа програма - площадът и базиликата Сан Марко, Дворецът на Дожите, Мостът на въздишките, мостът Риалто с атрактивния  пазар. Свободно време до 16.00 часа. Връщане в Пунта Сабиони. Отпътуване за Словения. Настаняване в хотел. Нощувка.
10 ден  - София

Закуска. Отпътуване за България. Пристигане в София около 22.00 ч.

ЦЕНА:  985 лв.
Пакетната цена включва: транспорт с автобус 3***, настаняване в двойни и тройни стаи, 9 нощувки със закуски, 3 вечери, от които 1 – в Загреб в хотел 3***, 1 - в околностите на Милано в хотел 3***, 1 - на Френска Ривиера в хотел 2**, 3 – на Коста Брава/Маресме в хотел 3***, 1 - на Лигурска Ривиера в хотел 3***, 1 - в Лидо ди Йезоло/Одерзо/Новента ди Пиаве в хотел 3***, 1 – в Словения в хотел 3***, туристическа програма в определените градове и обекти по маршрута, водач, мед. застраховка.

Пакетната цена не включва: входните такси за туристическите обекти, билетите за корабчето до Венеция, допълнителните мероприятия, организирани на Коста Брава.
За информация предоставяме следните музейни такси:

Венеция - Корабчето  - до пл. Сан Марко - ~ 19 EUR/ в двете посоки; Базиликата Сан Марко (в неделя и празници раб. време от 14 -17.00 ч.) – основен наос – безплатно, Златният олтар – 2.00 EUR, за групи от мин. 15 тур. – 1.00 EUR; Монако - Дворецът на фамилията Грималди – комбиниран вход за държавните апартаменти и музея на Наполеон – 9.00 EUR за възрастни, за деца от 08-14 год. – 4.50 EUR, вход само за държавните апартаменти – 7.00 EUR, за деца от 08-14 год. – 3.50 EUR, цена за група от мин. 20 туристи – 5.00 ЕUR, ученически групи – 2.50 ЕUR; Барселона - вход за Океонографския музей /Аквариума -  17.50 EUR, за деца от 4 до 12 г. – 11.50 EUR, Стадионът Ноу Камп + музей – 17.00 EUR, Фламенко - ~ 34.50 EUR.  

Доплащане за: единична стая: общо за целия престой – 230 лв.
Минимален брой туристи за осъществяване на екскурзията: 40 туристи.

Срок за уведомление при недостигнат минимален брой туристи: 7 дни преди началната дата.

Необходими документи: ксерокопие на лична карта или валиден задграничен паспорт за туристи над 18 г., за туристи ненавършили 18 г. – ксерокопие на задграничен паспорт и нотариално заварена декларация - съгласие за пътуване в чужбина, заверена от двамата родители (представя се при внасянето на втора и трета вноска), няма визови, санитарни и медицински изисквания за посещаваните по маршрута страни. 

Начин на плащане: депозит – 150 лв. до 29.11.2011 г., II – ра вноска от 300 лв. до 10.02.2012 г., доплащане – до 15 дни преди отпътуване.










     ИСПАНИЯ


през


Италия и френска ривиера





   10 дни/ 9 нощувки/ 9 закуски/ 3 вечери 











 Дата:  от 07 април до 16 април 2012 г.

















